b'\n_START_ARTICLE_\nFinansinis auditas\n_START_PARAGRAPH_\nFinansinis auditas \xe2\x80\x93 \xc5\xabkin\xc4\x97s veiklos tyrimas, siekiant nustatyti atskaitomyb\xc4\x97s teisingum\xc4\x85, apskaitos vedimo atitikim\xc4\x85 teis\xc4\x97s aktams, \xc4\xafvertinti \xc4\xafsipareigojim\xc5\xb3 ir \xc4\xafmon\xc4\x97s vert\xc4\x99 ir jos veiklos testinum\xc4\x85.\n_START_SECTION_\nFinansinis auditas komercin\xc4\x97se \xc4\xafmon\xc4\x97se ir \xc4\xafstaigose\n_START_PARAGRAPH_\nNustatomas atskaitomyb\xc4\x97s teisingumas, apskaitos vedimo atitikimas teis\xc4\x97s aktams, \xc4\xafvertinami \xc4\xafmon\xc4\x97s ar \xc4\xafstaigos \xc4\xafsipareigojimai, vert\xc4\x97 ir jos veiklos testinum\xc4\x85. Taip pat atliekant finansin\xc4\xaf audit\xc4\x85 patikrinamas ir apskaitos atitikimas teis\xc4\x97s aktams, teikiamos i\xc5\xa1vados ir rekomendacijos jos organizavimui ir vedimui. Finansin\xc4\xaf audit\xc4\x85 atlieka Valstyb\xc4\x97s kontrol\xc4\x97 ir audito \xc4\xafmon\xc4\x97 kurioje b\xc5\xabtinai turi dirbti bent vienas sertifikat\xc4\x85 turintis auditorius ar laisvai samdomas sertifikat\xc4\x85 turintis auditorius._NEWLINE_Auditoriaus i\xc5\xa1vada reikalinga akcininkams, \xc4\xafmon\xc4\x97s ar \xc4\xafstaigos vadovui, buhalteriams, potencialiam investuotojui, skolintojui, kokius nors leidimus duodan\xc4\x8dioms \xc4\xafstaigoms. \xc4\xae audito proced\xc5\xabras ir testus \xc4\xafeina sutar\xc4\x8di\xc5\xb3 per\xc5\xbei\xc5\xabra, bank\xc5\xb3 paskol\xc5\xb3 ir pinigini\xc5\xb3 l\xc4\x97\xc5\xa1\xc5\xb3 patikrinimas, kvot\xc5\xb3 \xc4\xafvertinimas, atsarg\xc5\xb3 inventorizacija, pokalbiai su \xc4\xafmon\xc4\x97s ar \xc4\xafstaigos vadovais ir darbuotojais.\n_START_SECTION_\nFinansinis auditas valstybin\xc4\x97se \xc4\xafstaigose\n_START_PARAGRAPH_\nAtliekant finansin\xc4\xaf audit\xc4\x85 valstybin\xc4\x97se \xc4\xafstaigose patikrinama atskaitomyb\xc4\x97 ir apskaitos atitikimas teis\xc4\x97s aktams, pateikiamos i\xc5\xa1vados ir rekomendacijos d\xc4\x97l apskaitos vedimo. Prie finansinio audito taip pat galima priskirti ir asignavim\xc5\xb3 audit\xc4\x85, kurio metu patikrinamas l\xc4\x97\xc5\xa1\xc5\xb3 panaudojimas pagal skirtus i\xc5\xa1laid\xc5\xb3 pavadinimus. Finansin\xc4\xaf ir asignavim\xc5\xb3 auditus \xc4\xafprastai atlieka Valstyb\xc4\x97s kontrol\xc4\x97 ir vidaus audito tarnyba (vidaus auditas) esanti tos pa\xc4\x8dios \xc4\xafstaigos pavaldume.\n_START_SECTION_\nAudito atlikimas\n_START_PARAGRAPH_\nAuditas neturi b\xc5\xabti eilinis baud\xc5\xbeiamasis \xc4\xafmon\xc4\x97s ar \xc4\xafstaigos patikrinimas. Auditorius neturi tik ie\xc5\xa1koti klaid\xc5\xb3 ar piknaud\xc5\xbeiavim\xc5\xb3 ir apie tai nurodyti savo ataskaitoje. J\xc5\xb3 pagrindinis u\xc5\xbedavinys finans\xc5\xb3 tikrinimas, duomen\xc5\xb3 ai\xc5\xa1kumo ir tikrumo ats\xc5\xbevilgiu, kuriu pagrindu ataskait\xc5\xb3 naudotojai vertina \xc4\xafmon\xc4\x97s ar \xc4\xafstaigos \xc5\xabkin\xc4\x99 situacij\xc4\x85. Auditas taip pat pateikia paai\xc5\xa1kinimus apskaitos ir mokes\xc4\x8di\xc5\xb3 mok\xc4\x97jimo klausimais, vertina vidin\xc4\x99 kontrol\xc4\x99.\n_START_SECTION_\nKur atliekamas auditas\n_START_PARAGRAPH_\nLietuvoje \xc4\xafstatymu norodyta kas turi praeiti auditin\xc4\xaf patikrinim\xc4\x85, bet i\xc5\xa1 tikro j\xc4\xaf atlikti kvie\xc4\x8diasi ir \xc4\xafmon\xc4\x97s, \xc4\xafstaigos ir organizacijos, kurioms jis neprivalomas. \xc4\xaemon\xc4\x97s, staigos ir organizacijos kvie\xc4\x8diasi atlikti audit\xc4\x85 siekdamos konsultacij\xc5\xb3 apskaitoje, kontrol\xc4\x97s priemoni\xc5\xb3 taikyme.\n_START_SECTION_\nAudito \xc4\xafmon\xc4\x97s i\xc5\xa1rinkimas\n_START_PARAGRAPH_\nAudito \xc4\xafmon\xc4\x97s parinkimas neturi b\xc5\xabti atsitiktinis. \xc5\xbdinoma, kuo garsesn\xc4\x97 audito \xc4\xafmon\xc4\x97 tuo jos paslaugos didesn\xc4\x97s. Jei planuojama, kad audito ataskait\xc4\x85 skaitys investuotojai net i\xc5\xa1 kit\xc5\xb3 \xc5\xa1ali\xc5\xb3 tam pageidautina, kad audit\xc4\x85 alikt\xc5\xb3 tarptautin\xc4\x97 ar kita garsi audito \xc4\xafmon\xc4\x97, dabar rinkoje dominuoja didysis ketvertas \xc4\xaf kur\xc4\xaf \xc4\xafeina Deloitte, Ernst & Young, KPMG, PricewaterhouseCoopers). Valstyb\xc4\x97se kur labai i\xc5\xa1vystyta finansin\xc4\x97 rinka auditus atlieka \xc4\xafmon\xc4\x97s i\xc5\xa1 did\xc5\xbeiojo ketverto. Jei u\xc5\xbesakovas neplanuoja skolintis ir juo pasitiki akcininkai tai taupant l\xc4\x97\xc5\xa1as jis gali pasamdyti ir laisvai samdom\xc4\x85, ma\xc5\xbeai kam \xc5\xbeinom\xc4\x85 auditor\xc5\xb3.'